DEĊIŻJONI TAL-KUNSILL
ta’ l-4 ta' Diċembru 2007
dwar il-konklużjoni tal-Ftehim f’forma ta’ Skambju ta’ Ittri dwar l-applikazzjoni provviżorja tal-Protokoll li jistabbilixxi l-opportunitajiet ta’ sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Ginea-Bissau għall-perjodu mis-16 ta’ Ġunju 2007 sal-15 ta’ Ġunju 2011
(2007/854/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea u, b’mod partikolari l-Artikolu 300(2),
Wara li kkunsidra l-proposta tal-Kummissjoni,
Billi:
(1)
Il-Komunità nnegozjat mar-Repubblika tal-Ginea-Bissau Ftehim ġdid ta’ Sħubija dwar is-Sajd li jipprovdi lil bastimenti Komunitarji opportunitajiet ta’ sajd fl-ilmijiet li l-Ginea-Bissau għandha sovranità jew ġurisdizzjoni fuqhom f’dak li għandu x’jaqsam mas-sajd.
(2)
B’riżultat ta’ dawk in-negozjati ġie inizjalat Ftehim ta’ Sħubija dwar is-Sajd fid-23 ta’ Mejju 2007.
(3)
Il-Ftehim dwar is-Sajd eżistenti bejn il-Komunità Ewropea, minn naħa, u l-Gvern tar-Repubblika tal-Ginea Bissau, huwa mħassar mill-Ftehim il-ġdid dwar is-Sħubija fis-Sajd.
(4)
Sabiex jiġi ggarantit l-issuktar ta’ l-attivitajiet tas-sajd min-naħa ta’ bastimenti tal-Komunità, huwa essenzjali li l-Ftehim ta’ Sħubija dwar is-Sajd il-ġdid jiġi applikat mill-aktar fis possibbli. Għaldaqstant, iż-żewġ partijiet inizjalaw Ftehim f’forma ta’ Skambju ta’ Ittri li jipprovdi għall-applikazzjoni proviżorja tal-Protokoll inizjalat, mehmuż mal-Ftehim il-ġdid ta’ sħubija dwar is-Sajd mis-16 ta’ Ġunju 2007.
(5)
Huwa fl-interess tal-Komunità li tapprova l-Ftehim il-ġdid fil-forma ta’ Skambju ta’ Ittri.
(6)
Jeħtieġ li jiġi definit il-metodu għat-tqassim ta’ l-opportunitajiet ta’ sajd bejn l-Istati Membri,
IDDEĊIEDA:
Artikolu 1
Il-Ftehim f’forma ta’ Skambju ta’ Ittri dwar l-applikazzjoni provviżorja tal-Protokoll li jistabbilixxi l-opportunitajiet ta’ sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Ginea-Bissau għall-perjodu mis-16 ta’ Ġunju 2007 sal-15 ta’ Ġunju 2011, huwa appruvat f’isem il-Komunità, b’riżerva għad-deċiżjoni tal-Kunsill dwar il-konklużjoni tiegħu.
It-testi tal-Ftehim f’forma ta’ Skambju ta’ Ittri, tal-Ftehim ta’ Sħubija dwar is-Sajd, tal-Protokoll tiegħu u ta’ l-Annessi tiegħu huma mehmużin ma’ din id-Deċiżjoni.
Artikolu 2
1. L-opportunitajiet ta’ sajd stabbiliti bil-Protokoll għandhom jiġu allokati fost l-Istati Membri kif ġej:
(a)
is-sajd għall-gambli:
Spanja
1 421
GRT
L-Italja
1 776
GRT
Il-Greċja
137
GRT
Il-Portugall
1 066
GRT
(b)
is-sajd għall-ħut u ċ-ċefalopodi:
Spanja
3 143
GRT
L-Italja
786
GRT
Il-Greċja
471
GRT
ċ)
bastimenti bit-tartarun u bastimenti bil-konz tal-wiċċ li jistadu għat-tonn:
Spanja
10
bastimenti
Franza
9
bastimenti
Il-Portugall
4
bastimenti
(d)
bastimenti bil-qasab u x-xlief:
Spanja
10
bastimenti
Franza
4
bastimenti
2. Jekk l-applikazzjonijiet għal-liċenzji ta’ l-Istati Membri msemmija fil-paragrafu 1 ma jeżawrixxux l-opportunitajiet tas-sajd iffissati mill-protokoll, il-Kummissjoni tista’ tqis applikazzjonjiet għal liċenzja mingħand kwalunkwe Stat Membru.
Artikolu 3
L-Istati Membri li l-bastimenti tagħhom jistadu skond il-Ftehim imsemmi fl-Artikolu 1 għandhom jinnotifikaw lill-Kummissjoni l-kwantitajiet ta’ kull stokk maqbuda fiż-żona tas-sajd tal-Ginea-Bissau f’konformità mar-Regolament tal-Kummissjoni (KE) Nru 500/2001 ta’ l-14 ta’ Marzu 2001 li tniżżel regoli dettaljati għall-applikazzjoni tar-Regolament tal-Kunsill (KEE) Nru 2847/93 dwar is-sorveljanza tal-qbid meħuda mid-dgħajjes tas-sajd tal-Komunità f’ibħra ta’ pajjiżi terzi u fl-ilmijiet miftuħa [bejn sema u ilma] (1).
Artikolu 4
Il-President tal-Kunsill huwa awtorizzat jinnomina l-persuna/i bis-setgħa li tiffirma/jiffirmaw il-Ftehim fil-forma ta’ Skambju ta’ Ittri sabiex b’hekk jorbtu l-Komunità.
Magħmul fi Brussell, 4 ta' Diċembru 2007.